wannaphong/clean_thaiwikipedia huggingface dataset:
# สถาบันคุณวุฒิวิชาชีพ (องค์การมหาชน)
สถาบันคุณวุฒิวิชาชีพ (องค์การมหาชน)  หรือ สคช. เป็นองค์การมหาชนภายใต้การกำกับดูแลของนายกรัฐมนตรี ที่จัดตั้งขึ้นตามพระราชกฤษฎีกาจัดตั้งสถาบันคุณวุฒิวิชาชีพ (องค์การมหาชน) พ.ศ. 2554 ซึ่งประกาศในราชกิจจานุเบกษา เมื่อวันที่ 30 มีนาคม พ.ศ. 2554 เพื่อพัฒนาและผลักดันระบบคุณวุฒิวิชาชีพของไทยก.แรงงาน จับมือ สถาบันคุณวุฒิวิชาชีพ พัฒนากำลังแรงงานเทียบมาตรฐานคุณวุฒิแห่งชาติ ด้วยการจัดทำมาตรฐานอาชีพให้ได้มาตรฐานสากล กำหนดองค์กรเพื่อรับรองสมรรถนะบุคคล และเป็นศูนย์กลางข้อมูลเกี่ยวกับคุณวุฒิวิชาชีพแและมาตรฐานอาชีพ โดยมีเป้าหมายในการขับเคลื่อนประเทศไปสู่การเป็นเศรษฐกิจสังคมฐานความรู้ พัฒนากำลังคนของประเทศให้สอดคล้องกับความต้องการของตลาดงาน เพิ่มขีดความสามารถของทรัพยากรมนุษย์ และสร้างมูลค่าเพิ่มทางเศรษฐกิจของประเทศอย่างยั่งยืน

 ภารกิจหน้าที่ 
สถาบันคุณวุฒิวิชาชีพ (องค์การมหาชน) ได้ถูกจัดตั้งขึ้นโดยมีวัตถุประสงค์ดังนี้
 ดำเนินการศึกษาวิจัยและพัฒนาระบบคุณวุฒิวิชาชีพ
 ส่งเสริมและสนับสนุนกลุ่มอาชีพหรือกลุ่มวิชาชีพในการจัดทำมาตรฐานอาชีพ
 ให้การรับรององค์กรที่มีหน้าที่รับรองสมรรถนะของบุคคลตามมาตรฐานอาชีพ
 เป็นศูนย์กลางข้อมูลเกี่ยวกับระบบคุณวุฒิวิชาชีพและมาตรฐานอาชีพ
 ติดตามและประเมินผลองค์กรที่มีหน้าที่รับรองสมรรถนะของบุคคลตามมาตรฐานอาชีพรวมทั้งระบบคุณวุฒิวิชาชีพเพื่อให้การดำเนินการเป็นไปด้วยความโปร่งใสและยุติธรรม
 ส่งเสริม สนับสนุน และประสานความร่วมมือกับสถานศึกษา ศูนย์หรือสถาบันฝึกอบรมสถานประกอบการ หน่วยงานของรัฐ และองค์กรเอกชนในการเผยแพร่ระบบคุณวุฒิวิชาชีพและมาตรฐานอาชีพพระราชกฤษฎีกาจัดตั้งสถาบันคุณวุฒิวิชาชีพ (องค์การมหาชน) พ.ศ. 2554

สถาบันคุณวุฒิวิชาชีพ (องค์การมหาชน) เป็นหน่วยงานหลักที่ร่วมมือกับภาครัฐและเอกชนในการสนับสนุนการจัดทำมาตรฐานอาชีพในสาขาต่างๆ เพื่อให้มาตรฐานอาชีพที่จัดทำร่วมกันเป็นที่ยอมรับจากผู้มีส่วนได้ส่วนเสีย และเกิดการนำไปใช้จริง อีกทั้งยังมีภารกิจในการรับรองและประเมินองค์กรที่ทำหน้าที่รับรองสมรรถนะของบุคคล โดยทดสอบการประยุกต์ใช้ความรู้ ทักษะ และความสามารถในการประกอบอาชีพของบุคคล รวมถึงเทียบโอนคุณวุฒิวิชาชีพกับคุณวุฒิทางการศึกษา โดยอ้างอิงตามกรอบคุณวุฒิวิชาชีพ และเป็นศูนย์กลางข้อมูลเกี่ยวกับระบบคุณวุฒิวิชาชีพ และ มาตรฐานอาชีพ ของประเทศไทย

 การบริการ 
สถาบันคุณวุฒิวิชาชีพ (องค์การมหาชน) ได้จัดทำระบบฐานข้อมูลการให้บริการระบบคุณวุฒิวิชาชีพ ซึ่งเป็นระบบศูนย์กลางข้อมูลเกี่ยวกับระบบคุณวุฒิวิชาชีพ และมาตรฐานอาชีพของไทย ผ่านทางเว็บไซต์ tpqi-net.tpqi.go.th 

 การประเมินผล 
จากการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ประจำปี 2564 โดยมีหน่วยงานภาครัฐ องค์กรอิสระ องค์กรส่วนท้องถิ่น รัฐวิสาหกิจ และองค์การมหาชน เข้าร่วมการประเมิน 8,300 หน่วยงาน ผลประเมินสถาบันคุณวุฒิวิชาชีพ (องค์การมหาชน) หรือ สคช. อยู่ในระดับ AA ได้ 97.38 คะแนน จากคะแนนเต็ม 100 คะแนน อยู่อันดับ 3 จาก 55 หน่วยงานองค์การมหาชน สะท้อนให้เห็นถึงความสำเร็จในการเป็นหน่วยงานต้นแบบด้านคุณธรรมและความโปร่งใสให้แก่หน่วยงานอื่นๆ ได้

สำหรับตัวชี้วัดในด้านการป้องกันการทุจริต การเปิดเผยข้อมูล สคช. ได้ 100 คะแนนเต็ม ขณะที่การปฏิบัติหน้าที่ 99.45 คะแนน สะท้อนให้เห็นถึงประสิทธิภาพในการปฏิบัติหน้าที่อย่างซื่อสัตย์สุจริต มุ่งผลสัมฤทธิ์สูงสุดและคำนึงถึงประโยชน์ส่วนรวมเป็นหลักอย่างชัดเจน มีการพัฒนาเปิดเผยข้อมูล และการให้บริการสาธารณะผ่านระบบ e-service มากขึ้น ง่ายต้องการเข้าถึงข้อมูลที่เป็นประโยชน์ต่อสาธารณะ และการมีส่วนร่วมของประชาชนที่สามารถร่วมตรวจสอบการปฏิบัติงานหน่วยงานภาครัฐได้
# สายมิโตะ
สายมิโตะ  เป็นเส้นทางรถไฟให้บริการระหว่างสถานีโอยามะ จังหวัดโทจิงิ กับสถานีโทโมเบะ จังหวัดอิบารากิ ประเทศญี่ปุ่น  มีระยะความยาวทั้งสิ้น 50.2 กิโลเมตร ดำเนินงานโดยบริษัทรถไฟญี่ปุ่นตะวันออก (JR East)

 รายชื่อสถานี 
 รถไฟทั้งหมดจอดทุกสถานี

สถานีชื่อญี่ปุ่นระยะทาง (กม)เส้นทางเชื่อมต่อ ที่ตั้งระหว่างสถานีรวมโอยามะ小山 -0.0    ∨โอยามะโทจิงิโอตาบายาชิ小田林4.94.9 ｜ ยูกิอิบารากิยูกิ結城1.76.6 ◇ฮิงาชิยูกิ東結城1.78.3 ｜คาวาชิมะ川島2.110.4 ◇ชิกูเซทามาโดะ玉戸2.112.5 ｜ชิโมดาเตะ下館3.716.2สายโมโอกะสายโจโซ◇นีฮาริ新治6.122.3 ◇ยามาโตะ大和3.625.9 ｜ซากูรางาวะอิวาเซะ岩瀬3.729.6 ◇ฮากูโระ羽黒3.232.8 ◇ฟูกูฮาระ福原4.237.0 ◇คาซามะอินาดะ稲田3.140.1 ◇คาซามะ笠間3.243.3 ◇ชิชิโดะ宍戸5.248.5 ｜โทโมเบะ友部1.750.2สายโจบัง (บางขบวนวิ่งผ่านเพื่อไปยัง)◇

แหล่งข้อมูลอื่น

 สถานีในเส้นทางมิโตะ (เจอาร์ ตะวันออก)
# นิกอลา ฌีกิช
นิกอลา ฌีกิช  เกิดเมื่อวันที่ 25 กันยายน ค.ศ. 1980 เป็นนักฟุตบอลชาวเซอร์เบีย ปัจจุบันเล่นอยู่ในฟุตบอลลีกแชมเปียนชิปกับสโมสรฟุตบอลเบอร์มิงแฮมซิตี ในตำแหน่งกองหน้าตัวกลาง เขามีความสูง 2.02 ม. (6 ฟุต 7 นิ้วครึ่ง)
# เนียร์เพลต์
เนียร์เพลต์  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 16,000 คน เกิดขึ้นจากการควบรวมเนียร์เพลต์และซินต์-ฮุยเบรชต์ส-ลิลล์เข้าไว้ด้วยกันในปี ค.ศ. 1976 โดยมีคลองโบคอลต์-เฮเรนทอลส์ไหลผ่านใจกลางเมือง และมีแม่น้ำโดมเมลเป็นพรมแดนธรรมชาติระหว่างเนียร์เพลต์กับโอเวอร์เพลต์ จากนั้นก็ไหลผ่านเขตอนุรักษ์ธรรมชาติฮาเคเฟนบริเวณชายแดนประเทศเนเธอร์แลนด์

 แหล่งข้อมูลอื่น 

 เว็บไซต์อย่างเป็นทางการของเนียร์เพลต์
# ฟอกชัน
ฟอกชัน  เป็นเมืองหลักของเทศมณฑลวรันชา ในประเทศโรมาเนีย ตั้งอยู่ทางตอนกลางค่อนไปทางตะวันออกของประเทศ ผลิตเหล้าองุ่น เมืองมีประชากรราว 101,854 คน (ข้อมูลปี ค.ศ. 2002)
# วิทยาศาสตร์การประมง
วิทยาศาสตร์การประมง  เป็นสาขาวิชาว่าด้วยการจัดการและความเข้าใจด้านการประมง ซึ่งประกอบด้วยหลายสาขาวิชาทางวิทยาศาสตร์ที่เกี่ยวข้องกับวิชาด้านสมุทรศาสตร์  ชีววิทยาทางทะเล การอนุรักษ์ทางทะเล นิเวศวิทยา พลศาสตร์ประชากร เศรษฐศาสตร์ และการจัดการ หรือในสาขาใหม่ที่เกิดขึ้น อย่างเช่น เศรษฐศาสตร์เชิงชีววิทยา

วิทยาศาสตร์การประมง เป็นสาขาวิชาที่สอนในมหาวิทยาลัย ที่อาจเจาะจงเฉพาะในระดับปริญญาตรี ปริญญาโท หรือ ปริญญาเอก บางมหาวิทยาลัยมีภาควิชาวิทยาศาสตร์การประมงโดยเฉพาะ

วิทยาศาสตร์การประมง เริ่มมีมาราวปี ค.ศ. 1890 ในสาขาวิชาที่ผสมผสานระหว่างสาขาสัตววิทยากับสถิติ แต่ประยุกต์ในรูปแบบและการใช้งานใหม่Hart, Paul J B and Reynolds, John D (2002) Handbook of Fish Biology and Fisheries, Chapter 1, The human dimensions of fisheries science. Blackwell Publishing. ISBN 0-632-06482-X
# อิสริยะ อภิชัย
อิสริยะ อภิชัย มีชื่อจริงว่า เรวดี มาลัยศรี ชื่อเล่น เร เกิดวันที่ 12 มีนาคม 2513 ได้รับตำแหน่งมิสไทยแลนด์เวิลด์ ในปี พ.ศ. 2534 รวมทั้งตำแหน่งขวัญใจช่างภาพสื่อมวลชนในปีเดียวกันนี้ด้วย และได้เป็นตัวแทนสาวไทยไปประกวดมิสเวิลด์ ปี 1991 ที่ แอตแลนตา สหรัฐอเมริกา ภูมิลำเนาเดิมเป็นชาวอ่างทอง อำเภอวิเศษชัยชาญ และเคยศึกษาที่โรงเรียนอ่างทองปัทมโรจน์วิทยาคม

ผลงาน
ภาพยนตร์
 พระไตรปิฎก
ละคร
 2536 เรือนแรม ช่อง7

 มิวสิควีดีโอ 
นางเอกมิวสิควีดีโอเพลง กุหลาบแดง ของ ไก่ พรรณนิภา
# แจสมิน
แจสมิน  เป็นกลุ่มนักร้อง นักดนตรี แนวเพลง ป๊อปร็อก ประกอบด้วยสมาชิก 4  คน เป็นกลุ่มดนตรีในค่ายอาร์เอส

 ประวัติ 
แจสมิน (Jeasmine) คือกลุ่มนักดนตรีร็อกน้องใหม่จากค่ายอาร์เอส ประกอบด้วย แจสมิน-นักร้องนำ แอ๊พ-เบส ต้ำ-กีต้าร์ เนม-กลอง ซึ่งเป็นวงดนตรีที่รวมตัวกันจากการมีนักดนตรี 3 คนก่อน แล้วจากนั้นมีอาจารย์คนหนึ่งได้แนะนำแจสมินมารู้จักกัน เลยได้มารวมตัวกันกลายเป็นวง แจสมิน(Jeasmine) โดยรวมตัวกันมาได้ประมาณ 4 ปี ซึ่งก่อนหน้านี้ วงร็อกน้องใหม่ที่มีความสามารถมากประสบการณ์ มีฝีมือบนถนนดนตรีสายร็อก ผ่านเวทีประกวดมามากมาย ซึ่งในขณะนี้วงแจสมินได้รับการตอบรับอย่างดี

แจสมินได้เปิดตัวซิงเกิลแรก คือ ไม่ไหวก็ต้องทำ ที่มีแนวเพลงที่มากกว่าป๊อปร็อกขึ้นไปอีก มีเนื้อหาที่ประชดประชัน และเจ็บ ซึ่งเพลงนี้ได้ใช้เวลาทำภายในเวลา 2 เดือน ซึ่งซิงเกิลเปิดตัวในครั้งนี้ได้รับการตอบรับเป็นอย่างดี และในเวลาถัดมาก็ได้ปล่อยซิงเกิลที่ 2 คือ รักก็ไม่รัก ทิ้งก็ไม่ทิ้ง มาให้ฟังกันทั่วประเทศ

 สมาชิก 
 สมาชิกชื่อ-นามสกุลชื่อเล่นตำแหน่งในวง จัสมิน สเวนซ่อน (จัสมิน) นักร้องนำ คชาธร มิตตัสสา (แอ๊พ)  เบส ธิติสาร บุบผาชาติ (ต้ำ)  กีต้าร์ภาสกร ไทยญานสร (เนม)  กลอง

 ผลงานเพลง 

 ผลงานเพลง 
 ซิงเกิล 
รายละเอียดอัลบั้มรายชื่อเพลง 
 ประเภท: 
  วางจำหน่าย: 
 สังกัด: อาร์เอส มิวสิก ไม่ไหวก็ต้องทำ
 รักก็ไม่รัก ทิ้งก็ไม่ทิ้ง
 เหตุผลที่จะทน เหตุผลที่จะไป
 จริงจังกับฉันไหม
 เรือลำหนึ่ง  (เพลงประกอบละคร ทองประกายแสด)
 กลับมาได้ไหม
 อะไรอะไรก็เขา  (เพลงประกอบละคร กากับหงส์)
 ประตูมิติ
# รีมสต์
รีมสต์  เป็นเทศบาลทางตะวันออกเฉียงใต้ของมณฑลลิมเบิร์กในประเทศเบลเยียม มีประชากรประมาณ 16,000 คน ล้อมรอบไปด้วยโตงเงอเริน, ฮุเซิลต์, บิลเซิน และลานาเกิน ในมณฑลลิมเบิร์ก, บาซ็องฌ์ และอีสในมณฑลลีแยฌ และมาสทริชท์ในประเทศเนเธอร์แลนด์

 แหล่งข้อมูลอื่น 

 เว็บไซต์อย่างเป็นทางการของรีมสต์
# บีทีอาร์-3
บีทีอาร์-3 (BTR-3) เป็นรถลำเลียงพลหุ้มเกราะแบบล้อยาง ขนาด 8×8 ล้อ ผลิตโดยบริษัท Kharkiv Morozov Machine Building Design Bureau (KMDB) จากประเทศยูเครน ได้รับการออกแบบโดยบริษัท ADCOM Manufacturing จากสหรัฐอาหรับเอมิเรตส์ ปัจจุบันมีประจำการอยู่ใน อาเซอร์ไบจาน ชาด คาซัคสถาน กองทัพพม่า สหรัฐอาหรับเอมิเรตส์ กองทัพบกไทยУкраина выиграла тендер на поставку 200 танков «Оплот» в Таиланд Segodnya.ua] และไนจีเรีย 

ตัวรถมีน้ำหนัก 16.4 ตัน บรรทุกพลขับ 3 นาย และลำเลียงพลอีก 6 นาย ใช้เครื่องยนต์ดีเซล Deutz AG ขนาด 326 แรงม้าของเยอรมนี สามารถวิ่งด้วยความเร็วสูงสุด 85 กิโลเมตรต่อชั่วโมง อาวุธหลักประกอบด้วยปืนใหญ่ขนาด 30 มม. และปืนกลขนาด 7.62 มม. รถลำเลียงพลบีทีอาร์-3 เป็นพาหนะสะเทินน้ำสะเทินบก สามารถลอยน้ำและขับเคลื่อนด้วยเครื่องพ่นน้ำที่ติดตั้งอยู่ด้านท้าย

คุณสมบัติของรถเกราะล้อยาง BTR-3E1
ยานเกราะล้อยาง (8x8) แบบ BTR-3E1
1.1 ระบบอาวุธ
1.1.1 ป.อัตโนมัติ ขนาด 30 มม. แบบ ZTM-1 จำนวน 1 กระบอก ติดตั้งที่ป้อมปืนด้านบนตัวรถ พร้อมกระสุนจำนวน 350 นัด ซึ่งมีอัตราการยิง 330 นัด/นาที โดยมีระยะยิงหวังผลทางภาคพื้น ที่ระยะ 4,000 ม. และทางอากาศ ที่ระยะ 2,000 ม.
1.1.2 ระบบอาวุธนำวิถีต่อสู้รถถัง แบบ BARRIER (BARRIER ANTI- TANK MISSILE SYSTEM: BARRIER ATMS) นำวิถีด้วยแสงเลเซอร์ (LASER BEAM) พร้อมลูกจรวด จำนวน 4 ลูก ซึ่งใช้ยิงหวังผล ที่ระยะ 5,500 ม.
1.1.3 ค.อัตโนมัติ ขนาด 30 ม. แบบ AG-17 หรือ AGS-17 (30 mm AUTOMATIC GRENADE LAUNCHER) พร้อมลูกระเบิดยิง จำนวน 29 นัด (เพิ่มอีก 87ลูก ที่บรรทุกสำรอง) ซึ่งใช้หวังผล ที่ระยะ 1,700 ม.
1.1.4 ปก.ขนาด 7.62 มม. (7.62 mm MACHINE GUN) แบบ KT-7.62 (PKT) กระสุนพร้อมใช้ 350 นัด  กระสุนทั้งหมดจำนวน 2,500 นัด ซึ่งใช้ยิงหวังผล ที่ระยะ 1,500 ม.
1.1.5 เครื่องยิงลูกระเบิดควัน ขนาด 81 มม. (81 mm SMOKE GRENADE LAUNCHER) พร้อมลูกระเบิดควัน จำนวน 6 นัด
1.2 เครื่องยนต์ดีเซลแบบ UTD-20 ขนาด 300 แรงม้า
1.3 เครื่องเปลี่ยนความเร็วแบบ ทางกล (MACHANICAL)
1.4 ระบบพยุงตัวรถ แบบอิสระ (INDEPENDENT)
1.5 ยางล้อแบบ RUN FLAT สามารถควบคุมการเติมลมได้ในขณะขับเคลื่อน
1.6 น้ำหนักรถ 16.4 ตัน
1.7 กำลังขับเคลื่อน 18.8 แรงม้า/ตัน
1.8 ความเร็วสูงสุด บนถนน 85 กม./ชม.
ในน้ำ 8-10 กม./ชม.
1.9 ความเร็วต่ำสุด 5 กม./ชม.
1.10 ระบบปฏิบัติการ บนถนน 600 กม.
ในภูมิประเทศ 350 กม.
1.11 อุณหภูมิการใช้งาน ตั้งแต่ – 400C ถึง +55 0C
1.12 ข้ามเครื่องกีดขวาง ขนาดความสูง 0.5 ม.
1.13 ข้ามคูดักรถถัง ขนาดความกว้าง 2 ม.
1.14 ไต่ลาดชัน 300
1.15 การไต่ลาดเอียง 250
1.16 ระบบเครื่องควบคุมการยิง ประกอบด้วย
1.16.1 ระบบรักษาการทรงตัวของปืน (STABILIZER)
1.16.2 ระบบติดตามเป้าหมาย (TRACK SIGHTING SYSTEM) แบบกล้องทีวีกลางวัน/กลางคืน พร้อมกล้องวัดระยะด้วยแสงเลเซอร์ (TV DAY & NIGHT WITH INTEGRATED LASER RANGE FINDER)
1.16.3 ระบบกล้องตรวจการณ์ แบบมองรอบทิศทาง (PANORAMIC OBSERVATION SYSTEM)
1.17 อุปกรณ์ประกอบอื่น ๆ ดังนี้
1.17.1 กว้าน ขนาดแรงดึง 6 ตัน
1.17.2 เครื่องดับเพลิงอัตโนมัติ
1.17.3 ระบบกรองอากาศ แบบ FULL FLOW FILTER
1.17.4 ระบบทำความเย็น (AIRCONDITION) ขนาด 10 กิโลวัตต์
1.17.5 ระบบให้ความร้อน (HEATER) ขนาด 18 กิโลวัตต์
# ภาษาตะกัว
ภาษาตะกัว มีผู้พูดทั้งหมด 12,800 คน (พ.ศ. 2543) ทางภาคใต้ของเวียดนาม ใกล้เคียงกับภาษากัวและภาษากะโยง จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก
# ภาษาไทเติ๊ก
ภาษาไทเติ๊ก ใช้ในเมืองเติ๊ก (จังหวัดเซินลา ทางภาคตะวันตกเฉียงเหนือของประเทศเวียดนาม จัดอยู่ในตระกูลภาษาขร้า-ไท กลุ่มภาษากัม-ไท ใกล้เคียงกับภาษาไทขาว ภาษาไทเติ๊กมีระบบอักษรส่วนตัว มีเสียงพยัญชนะ 22 เสียง สระ 13 เสียง วรรณยุกต์มี 6 เสียงสำหรับพยางค์เปิด และ 3 เสียงสำหรับพยางค์ปิด
# โธ่!! นึกว่าโง่
Les Sous-doués เป็นภาพยนตร์ตลกภาษาฝรั่งเศสที่เขียนบทและกำกับโดย โคล้ด ซีดี้ ออกฉายในปี ค.ศ. 1980  นอกประเทศฝรั่งเศสรู้จักในชื่อ The Under-Gifted หรือ IQ=0  ฉายในประเทศไทยด้วยชื่อ โธ่!! นึกว่าโง่ หรือ ไอคิวซีโร่

เนื้อเรื่องกล่าวถึงกลุ่มนักศึกษามหาวิทยาลัยแห่งหนึ่ง ที่ต้องเตรียมการสอบเพื่อให้จบการศึกษาระดับปริญญาตรี แต่นักศึกษากลุ่มนี้ไม่มีใครตั้งใจอ่านหนังสือสอบ กลับใช้สารพัดวิธีการในการโกง ลอกข้อสอบ และแอบนำเฉลยเข้าห้องสอบ ถึงแม้นักศึกษากลุ่มนี้จะจบมาได้อย่างทุลักทุเล แต่เมื่อเวลาผ่านไปสิบปีทุกคนต่างก็ประสบความสำเร็จ มีความก้าวหน้าในอาชีพการงานกันทุกคน
# นีวเวอร์แกร์เกิน
นีวเวอร์แกร์เกิน  เป็นเทศบาลในมณฑลลิมเบิร์กของประเทศเบลเยียม ด้วยประชากรประมาณ 6,600 คน ภายในพื้นที่ 2,237 เฮกตาร์ จึงทำให้นีวเวอร์แกร์เกินเป็นหนึ่งในเทศบาลที่เล็กที่สุดของมณฑลลิมเบิร์ก เมืองที่อยู่รอบนีวเวอร์แกร์เกินได้แก่ เคตแบ็ตส์ในมณฑลเฟลมิชบราบันต์ทางตะวันตก, แฮร์ก-เดอ-สตัดในทางเหนือ, ฮัสเซิลต์ทางตะวันออกเฉียงเหนือ, อัลเกินทางตะวันออก และซินต์-เตรยเดินทางใต้

 แหล่งข้อมูลอื่น 

 เว็บไซต์อย่างเป็นทางการของนีวเวอร์แกร์เกิน
# เดจาวู (แก้ความกำกวม)
เดฌา-วูว์  แปลว่า เคยเห็นแล้ว เป็นอาการที่รู้สึกว่าเหตุการณ์ที่ไม่ใช่การเพิ่งพบครั้งแรก และเป็นเหตุการณ์ที่กำลังต้องมีการเกิดขึ้นอย่างแน่นอน

ความหมายอื่น
 เดจาวู (อัลบั้ม) อัลบั้มและเพลงในปี 1970 ผลงานชุดแรกของครอสบี, สติลส์, แนช แอนด์ ยัง
 เดจาวู (เพลงของบียอนเซ่ โนวส์) เพลงในปี 2006 ของบียอนเซ่ โนวส์
 เดจาวู (เพลงของดิออน วอร์วิค) เพลงในปี 1979 ของดิออน วอร์วิค
 เดจาวู (ภาพยนตร์) ภาพยนตร์ในปี 2006 นำแสดงโดยเดนเซล วอชิงตัน
 เดจาวู (วงดนตรี) วงดนตรีไทย ในสังกัด House of Fun Entertainment เปิดตัวครั้งแรกในปี 1999

  เดจาวู (เพลงของโอลิเวีย โรดริโก) เพลงในปี 2021 ของโอลิเวีย โรดริโก
# พอล เฮย์แมน
พอล เฮย์แมน (Paul Heyman) เกิดวันที่ 11 กันยายน ค.ศ. 1965 เป็นผู้จัดการมวยปล้ำอาชีพชาวอเมริกัน ทำงานกับWWE อดีตผู้จัดการสแมคดาวน์และอีซีดับเบิลยู และเป็นผู้ก่อตั้งสมาคมมวยปล้ำเอ็กซ์ตรีม แชมเปี้ยนชิพ เรสต์ลิง(ECW) ในปี 1992 นอกจากนี้ยังเป็นผู้จัดการส่วนตัวให้กับนักมวยปล้ำหลายคน อาทิ เช่น ดิอันเดอร์เทเกอร์, บร็อก เลสเนอร์, บิ๊กโชว์, เคิร์ต แองเกิล, ร็อบ แวน แดม, ซีเอ็มพังก์ และโรแมน เรนส์ ในปี 2024 ได้รับการเสนอชื่อเข้าสู่หอเกียรติยศ WWE Hall of Fame

รางวัลและความสำเร็จ
Inside The Ropes Magazine
 Manager of the Year (2020)
 Pro Wrestling Illustrated
 Faction of the Year (2022) – with The Bloodline
 Manager of the Year (1992)
 WWE
 WWE Hall of Fame (Class of 2024)
 WWE Year-End Award (1 time)
 Best on the Mic (2018)
 Slammy Award (1 time)
 Mic Drop of the Year (2024) – 
 Wrestling Observer Newsletter
 Feud of the Year (2023) 
 Best Color Commentator (1991)
 Best Booker (1994–1997, 2002)
 Best on Interviews (2013–2014)
 Best Non-Wrestler (2001, 2002, 2004, 2012–2014, 2018, 2019, 2021, 2022)
 Best Non-Wrestler of the Decade (2010s)
 Best on Interviews of the Decade (2010s)
 Most Disgusting Promotional Tactic (2012) Angle with CM Punk, exploiting Jerry Lawler's real-life heart attack, playing footage of him near death
 Wrestling Observer Newsletter Hall of Fame (Class of 2005)
# เทวดาท่าจะบ๊องส์
เทวดาท่าจะบ๊องส์  เป็นภาพยนตร์ที่ออกฉายในปี พ.ศ. 2523 เขียนบทและกำกับโดยเจมี อูอิส ผู้กำกับชาวแอฟริกาใต้ ถ่ายทำในแอฟริกาใต้และบอตสวานา  เป็นเรื่องราวเกี่ยวกับ ซี (Xi) คนป่าบุชเม็นแห่งทะเลทรายกาลาฮารี (รับบทโดย นิเชา บุชเม็นชาวนามิเบีย) ที่เคยอยู่กับวิถีธรรมชาติ และต้องมาพบกับวัฒนธรรมจากโลกภายนอกเป็นครั้งแรก  ภาพยนตร์เรื่องนี้ประสบความสำเร็จเป็นอย่างสูง จนมีการสร้างภาคต่อมาอีก 4 ภาค ภาคต่อภาคแรกสร้างโดยเจมี อูอิส ส่วนอีกสามภาคต่อมาเป็นภาพยนตร์ตลกต้นทุนต่ำ พากย์ภาษากวางตุ้ง สร้างโดยผู้สร้างภาพยนตร์จากฮ่องกง 

ภาพยนตร์กล่าวถึงคนป่าเผ่าบุชเม็นที่ใช้ชีวิตอย่างสงบอยู่ในดินแดนห่างไกลอารยธรรม กลางทะเลทรายกาลาฮารี  วันหนึ่งเกิดมีขวดน้ำอัดลมโคคาโคลาใบหนึ่งถูกทิ้งลงมาจากเครื่องบินที่บินผ่านทะเลทราย นิเชาเก็บขวดเปล่าตกมาจากฟ้าได้และนำกลับบ้านโดยเข้าใจว่าเป็นของขวัญจากพระเจ้า นับตั้งแต่นั้นมาทุกคนในหมู่บ้านก็เปลี่ยนไป เริ่มจากการมีทรัพย์สิน จากวิถีชีวิตดั้งเดิมที่มีแต่การแบ่งปัน ก็เริ่มมีการอิจฉาริษยา การทะเลาะเบาะแว้ง ความโกรธเคือง ความรุนแรง  ซีตัดสินใจว่าขวดเปล่าใบนั้นเป็นสิ่งชั่วร้ายที่นำความขัดแย้งมาสู่หมู่บ้านของเขา จึงอาสาจะเดินทางไปสุดขอบโลกเพื่อนำของขวัญนั้นกลับไปคืนพระเจ้า

ภาพยนตร์นำเสนอการเดินทางของซี และพบกับอารยธรรมตะวันตกเป็นครั้งแรก โดยเสนอผ่านมุมมองใสซื่อบริสุทธิ์ของซี
# ไกรวิทย์ พุ่มสุโข
ไกรวิทย์ พุ่มสุโข (ชื่อเล่น: ต้อม) อดีตนักแสดง, นักร้อง และพิธีกรชาวไทย เกิดเมื่อปี พ.ศ. 2509 ที่กรุงเทพมหานคร เป็นลูกชายคนที่ 2 ในบรรดาพี่น้องทั้งหมดที่เป็นผู้ชาย 4 คน ของ นายโกมล และนางบรรลุ พุ่มสุโข

ไกรวิทย์มีความชื่นชอบในดนตรีและการร้องเพลงมาตั้งแต่ยังเด็ก  โดยมีนักร้องที่ชื่นชอบและถือเป็นแบบอย่างคือ นันทิดา แก้วบัวสาย  โดยฝึกหัดเล่นดนตรีเมื่อเรียนอยู่มัธยมศึกษาปีที่ 3

ต่อมาได้เข้าประกวดร้องเพลงกับทางสยามกลการ และเข้าประกวดร้องเพลงอีกกับทางคลื่นวิทยุ 98.5 FM จึงทำให้ได้รู้จักกับ ปาริชาติ บริสุทธิ์ นักแสดงผู้เป็นภริยาของเพิ่มพล เชยอรุณ อดีตผู้กำกับภาพยนตร์ชื่อดัง จึงถูกชักชวนให้เล่นละครโทรทัศน์ทางช่อง 3 ในบทตัวร้ายซึ่งเป็นตัวประกอบ 

ต่อมาได้ออกอัลบั้มเพลงของตัวเองเมื่อต้นปี พ.ศ. 2531 ชื่อชุด มันอยู่ที่ใจ โดยที่ขณะนั้นยังมีสถานะเป็นพนักงานฝ่ายต่างประเทศของธนาคารกสิกรไทย สาขาสำนักงานใหญ่ อยู่ด้วย

จากนั้นจึงได้มีผลงานภาพยนตร์และละครตามมาอีกหลายเรื่องในฐานะตัวประกอบ เช่น เทวดาตกสวรรค์ ในปี พ.ศ. 2532, รักในรอยแค้น ในปี พ.ศ. 2535, มงกุฎดอกส้ม ในปี พ.ศ. 2539 และมีผลงานเป็นพิธีกรรายการโทรทัศน์ เช่น ท็อปเท็น ทางช่อง 9 และวิก 07 ทางช่อง 7 เป็นต้น

ปัจจุบัน ได้เลิกราจากวงการบันเทิงโดยหันไปเป็นช่างแต่งทรงผมโดยได้ไปเรียนที่ประเทศแคนาดา

ชีวิตส่วนตัว จบการศึกษาจากคณะเศรษฐศาสตร์และบริหารธุรกิจ มหาวิทยาลัยเกษตรศาสตร์ (ในขณะนั้นยังไม่ได้แยกคณะออกจากกัน) และมีน้องชายคนหนึ่งที่เป็นนักร้องในสังกัดเอสพี ศุภมิตร คือ กิตติพันธ์ พุ่มสุโข

ผลงานเพลง

 มันอยู่ที่ใจ (2531)
 เจ็บซะให้พอ (กุมภาพันธ์ 2532)

ละครโทรทัศน์

 หงส์ทอง (2533) ช่อง 7
 รักในรอยแค้น (2535) ช่อง 5
 จะไม่มีช่องว่างระหว่างเรา (2535) ช่อง 5
 มัจจุราชสีน้ำผึ้ง (2536) ช่อง 9
 เกมเกียรติยศ (2537) ช่อง 5
 ชั่วโมงที่ 25 (2539) ช่อง 5
 มงกุฎดอกส้ม (2539) ช่อง 7
 เจ้าสัวน้อย (2543) ช่อง 7

ภาพยนตร์

 เทวดาตกสวรรค์ (2532)
 ยิ้มนิดคิดเท่าไหร่ (2532)
 อะไรกันจ๊ะ (2532)
 บุญชู 8 เพื่อเธอ (2538) รับบท หมอ

พิธีกร

 วิก 07 (2533)
 ท็อปเท็น (2533)
 ลูกทุ่งไทย (2545)

คอนเสิร์ต

 รายการ 7 สีคอนเสิร์ต ไกรวิทย์ พุ่มสุโข (2531)
 คอนเสิร์ต Earth Day (ครั้งที่ 1) (21 เมษายน 2534)
 คอนเสิร์ต A Special Tribute to Bee Gees (13 พฤษภาคม 2555)
 คอนเสิร์ต I Will Survive ผู้ชายแบบผม ไกรวิทย์ พุ่มสุโข (12 ตุลาคม 2557)
 คอนเสิร์ต เพลงคู่หวาน (15 กุมภาพันธ์ 2558)
 คอนเสิร์ต I am what I am ร้องเล่นเต้นกระจาย (11 ตุลาคม 2558)
 คอนเสิร์ต Music Is My Life นนทิยา จิวบางป่า (27 มีนาคม 2559)
 คอนเสิร์ต KRAIWIT อรชร On The Floor (5 มิถุนายน 2559)
 คอนเสิร์ต DISCO TIME (9 ตุลาคม 2559)
 คอนเสิร์ต ขุ่นแม่ขอร้อง" ไกรวิทย์ พุ่มสุโข & มัม ลาโคนิคส์ (27 สิงหาคม 2560)
 คอนเสิร์ต 'This is a moment' by นนทิยา จิวบางป่า (26 พฤศจิกายน 2560)
 คอนเสิร์ต ขุ่นแม่ขอร้อง ตอน Back To School (27 ตุลาคม 2562)
 คอนเสิร์ต Happy Together…เชิญสำราญ” by ไกรวิทย์ พุ่มสุโข (8 พฤศจิกายน 2563)
# สเตฟานี แม็กแมน
สเตฟานี แม็กแมน เลเวสก์ (Stephanie McMahon Levesque) หรือ สเตฟานี แม็กแมน (Stephanie McMahon) เกิด 24 กันยายน ค.ศ. 1976 นักธุรกิจ, ผู้จัดการส่วนตัว, นักมวยปล้ำอาชีพชาวอเมริกัน เจ้าของผู้ถือหุ้นส่วนน้อย และหัวหน้ายี่ห้อเจ้าหน้าที่ของWWE อดีตผู้จัดการทั่วไปของสแมคดาวน์, และอดีตผู้บริหารสมาคม WWE เป็นลูกสาวของประธานและ CEO ของ WWE วินซ์ แม็กแมน, อดีต CEO/ผู้สมัครวุฒิสภาสหรัฐอเมริกา ลินดา แม็กแมน, น้องสาวของเชน แม็กแมน ภรรยาของอดีตนักมวยปล้ำ ทริปเปิลเอช

ผลงานแชมป์ความสำเร็จ
Pro Wrestling Illustrated
 Feud of the Year (2002) 
 Feud of the Year (2013) vs. Daniel BryanPro Wrestling Illustrated 34 (2): 34–35. 2014. As a member of The Authority
 Most Hated Wrestler of the Year (2013)Pro Wrestling Illustrated 34 (2): 38–39. 2014. As a member of The Authority
 Most Hated Wrestler of the Year (2014)Pro Wrestling Illustrated 36 (2): 26–27. 2015. With Triple H
 Woman of the Year (2000)
Wrestling Observer Newsletter
Most Disgusting Promotional Tactic (2001) Comparing Vince McMahon indictment with the September 11 attacks
Most Disgusting Promotional Tactic (2003) McMahon family all over WWE products
 Worst Non-Wrestling Personality (2001–2003)
 Worst on Interviews (2001–2003)
World Wrestling Federation/WWE
 WWE Women's Championship (1 time)
 Slammy Awards (2 times)
 Insult of the Year (2013) – for insulting Big Show
 Rivalry of the Year (2014) – The Authority vs. Daniel Bryan
 Vincent J. McMahon Legacy of Excellence Award (2016)

รางวัลเกียรตินิยมอื่นๆ
Four-time Most Powerful Women in Cable honoree by Cable magazine – 2009, 2011, 2012, and 2013
2010: Fairfield County Business Journal 40 Under 40 Award
2013: Multichannel News Woman to Watch
2013: Honorary Chairperson of the Special Olympics of Connecticut.
2014: Broadcasting and Cable and Multichannel News "Women in the Game"
2014: Eisenhower United States fellow
2016: Digital Entertainment Executives to watch
2016: Multichannel News TV Wonder Woman
2017: Henry Crown Fellow
2017: Stuart Scott ENSPIRE Award

ตำแหน่งงาน
Account executive and receptionist – 1998–2002
Director, Creative Television – 2002–2006
Responsible for the creative design, plans, and initiatives for WWE television.
Senior vice-president, Creative Writing – 2006–2007
Responsible for overseeing the creative writing process, development, and management of WWE creative team.
Executive vice-president, Creative Development and Operations – 2007–2013
Responsible for the creative development for all of WWE television including live and televised events and pay-per-views, as well as event bookings. Stephanie also served as a backstage producer/director.
Chief brand officer – 2013–present 
Responsible for leading WWE's effort's and brand reputation among key constituencies including investors, media, business partners, and advertisers. As well as marketing mom and kids initiatives.
# ฟีลิปโป อินซากี
ฟีลิปโป "ปิปโป" อินซากี  เกิดเมื่อวันที่ 9 สิงหาคม ค.ศ. 1973 เป็นอดีตนักฟุตบอลชาวอิตาลี ในชุดชนะเลิศฟุตบอลโลก 2006กับทีมชาติอิตาลีและสองยูฟ่าแชมเปียนส์ลีก กับเอซี มิลาน ยอดทีมในเซเรียอา มีน้องชายชื่อ ซิโมเน่ อินซากี้ ที่เป็นนักฟุตบอลในกัลโช่เซเรียอาเหมือนกัน ปัจจุบันเป็นผู้จัดการทีมปิซา

เขาเป็นผู้ทำประตูในการแข่งขันของสโมสรยุโรปเป็นอันดับ 2 สูงสุดตลอดกาล กับประตู 70 ประตู (เป็นรองราอุล กอนซาเลซ 71 ประตู) เขาเป็นผู้เล่นสโมสรเอซี มิลาน ที่ทำประตูในนัดระหว่างประเทศมากที่สุดในประวัติศาสตร์ กับจำนวนประตู 43 ประตู เขายังถือสถิติ ผู้ทำแฮตทริกมากที่สุดในเซเรียอา (10 แฮตทริก) และในยูฟ่าแชมเปียนส์ลีก (3 แฮตทริก เทียบเท่า ไมเคิล โอเวน) เขาเป็นผู้เล่นที่อายุมากที่สุดที่ทำประตูได้ในยูฟ่าแชมเปียนส์ลีก (อายุ 37 ปี 85 วัน) หลังจากทำประตูในนัดแข่งกับสโมสรฟุตบอลเรอัลมาดริด เมื่อวันที่ 3 พฤศจิกายน ค.ศ. 2010
# โมว อิชิโดะ
โมว อิชิโดะ  เป็นซิงเกิลที่ 36 ของไม คุรากิ ออกจำหน่ายวันที่ 25 พฤษภาคม  พ.ศ. 2554 
ข้อมูลเพลง
โมว อิชิโดะ  เป็นซิงเกิลที่ 36 ของไม คุรากิ ออกจำหน่ายวันที่ 25 พฤษภาคม  พ.ศ. 2554  มีการประกาศเมื่อวันที่ 6 เมษายนที่เว็บไซต์ของเธอ

ยังไม่มีข้อมูลเพิ่มเติม

รายชื่อเพลง
CD
 โมว อิชิโดะ  
 เนื้อร้อง โดย ไม คุรากิ ทำนองและเรียบเรียง โดย ฮิโรคาซุ ทาจิริ
 โมว อิชิโดะ -Instrumental; ฉบับดนตรี-
DVD
 MAI KURAKI ORIGINAL PROMISE RING

ราคา
 CD + DVD
 VNCM-6021 ราคา 1,100 เยน
 CD 
 VNCM-6022 ราคา 700 เยน (Tax in)
 FC & MUSING
 VNCF-6022 ราคา 1,250 เยน (Tax in)
ซาร์ด
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรก/วันแรกยอดขายรวมอยู่ในชาร์ต25 พฤษภาคม  พ.ศ. 2554 Oricon Daily Charts525 พฤษภาคม  พ.ศ. 2554 Oricon Weekly Charts716,37823,4307 สัปดาห์25 พฤษภาคม  พ.ศ. 2554 Oricon Monthly Charts3625 พฤษภาคม  พ.ศ. 2554 Oricon Yearly Charts285

การนำไปใช้
ละครของช่อง Tokai
# สแกนดาร์ เคนส์
สแกนดาร์ เคนส์  เกิดเมื่อวันที่ 5 กันยายน ค.ศ. 1991 หรือปี พ.ศ. 2534 เกิดที่กรุงลอนดอน ประเทศอังกฤษ สูง 173 เซนติเมตร  เปิดตัวในโลกการแสดงครั้งแรกเมื่ออายุเก้าขวบใน “Macbeth” โปรดักชันของรอยัล เชคสเปียร์ คัมปะนี ที่แพร่ภาพทางโทรทัศน์ หลังจากนั้น เขาก็ได้รับบทเด็กเร่ร่อนสมัยวิคตอเรียนในด็อคคิวดรามาของโจนาธาน มี้ด เรื่อง “The Victorians” ที่เขาทำให้กับบีบีทู 

ในปี 2001 สกันดาร์ได้รับบทเอ็นโซ เฟอร์รารี นักแข่งรถชื่อดังชาวอิตาเลียน สมัยเด็กในภาพยนตร์ชีวประวัติของดูมิลา โปรดักชันส์เรื่อง “Ferrari” ในปี 2004 ไม่นานก่อนหน้าที่การถ่ายทำเรื่องนี้จะเริ่มต้นขึ้นนี่เองที่สกันดาร์ได้รับบทเอ็ดมันด์ พีเวนซี่ในภาพยนตร์เรื่อง “อภินิหารตำนานแห่งนาร์เนีย”

 ผลงาน 
Queen Victoria Died in 1901 and is Still Alive Today (2001)
Ferrari (2003)
The Chronicles of Narnia: The Lion, the Witch and the Wardrobe(2005)   ...เอ็ดมันด์ พีเวนซี่
The Chronicles of Narnia: Prince Caspian(2008)   ...เอ็ดมันด์ พีเวนซี่
The Chronicles of Narnia : The Voyage of the Dawn Treader(2010)   ...เอ็ดมันด์ พีเวนซี่
# อิมแพ็ค เรสต์ลิง โซน
ทีเอ็นเอ อิมแพ็ค! โซน  มีชื่อเล่นว่า Soundstage 21 เป็นสนามกีฬาในร่มของสมาคมมวยปล้ำ โทเทิล นอนสต็อป แอคชั่น เรสต์ลิง ความจุสูงสุด 1,350 ที่นั่ง ตั้งอยู่ใน ยูนิเวอร์แซล สตูดิโอส์ ที่ ออร์แลนโด รัฐฟลอริดา สหรัฐอเมริกา

 แหล่งข้อมูลอื่น 
 TNAWrestling.com - the official website of Total Nonstop Action Wrestling 
 The official universal studios website of TNA Wrestling
 Internet Wrestling Database - iMPACT! Zone - Results from professional wrestling cards promoted at the iMPACT! Zone from 2004–present
# จารึกสิงคโปร์
จารึกสิงคโปร์ เป็นชิ้นส่วนของศิลาจารึกที่พบในบริเวณปากแม่น้ำสิงคโปร์ ซึ่งเชื่อกันว่าจารึกดังกล่าวอาจจะทำขึ้นในช่วงศตวรรษที่ 13 หรืออาจจะเก่าแก่ถึงศตวรรษที่ 10 หรือ จารึกดังกล่าวยังไม่มีผู้ถอดความได้ นักวิชาการได้ตั้งข้อสังเกตว่าข้อความในจารึกดังกล่าวอาจจะเป็นภาษาชวาโบราณหรือภาษาสันสกฤต ซึ่งกล่าวแนะถึงความเป็นไปได้ว่าเกาะนี้เคยเป็นส่วนเพิ่มเติมของอารยธรรมมัชปาหิตในอดีต โดยผู้ที่ทำจารึกดังกล่าวขึ้นน่าจะเป็นชาวสุมาตรา

ปัจจุบันจารึกดังกล่าวได้จัดแสดงอยู่ในพิพิธภัณฑ์แห่งชาติสิงคโปร์ และถือว่าเป็นสมบัติประจำชาติของสิงคโปร์